258 KÔLLIKER. — De énsectorum genesi. 
simul pars primitiva magis magisque sese porrigit, donec novis- 
simè embryo rectus in velamentis suis jaceat, ejusque caput et 
cauda , antea propinqua, ad ovi axes loca opposita teneant. 
$ 8. In capite latera mature formantur et inter se concres- 
cunt, multo ante partis primitivæ extensionem, quo fit, ut 
tempore quodam annuli capitis tergum et ultima cauda arcte 
vicina sunt. Una cum hac capitis formatione vitellus à parte 
abdominali dorsalem versus evanescit, sive quod ad latera et 
tergum formanda eo utatur, sive quod capitis-intestina ex eo 
evadant. Capitis membra hac nascuntur ratione. Antequam 
annuli primi latera dorsum versus multum progressa sint, in 
parte capitis abdominali sulcus exsistit, qui profundiora petens, 
locum designat , ubi os fiet. Eminentiæ quæ ab antica et postica 
parte eum includunt labium superius et inferius sunt, quorum 
illud uti majus natu, sic primum faciem præbet acute expres- 
sara. Brevi postea prominentiæaliæ sex à lateribus exeunt: man- 
dibulæ primum, tum antennæ, postremo eminentiæ maxillares, 
quarum hæ et illæ magnitudine secundas mox excellunt. Eodem 
tempore corporis articuli sulcis transversis à capite posteriora 
versus procedentibus in parte primitiva notantur, ita tamen, ut 
primi formentur, antequam mandibulæ et antennæ sint ortæ, 
et omnibus articulis jam genitis eminentiæ masillares nondum 
adsint. Quando primum corporis articulatio expressa cerni 
potest , primus ad octavum usque articulum in parte abdomi- 
nali, nonus ad tertium decimum in ovi dorso siti sunt. 
9. Tractusintestinalis et intestinorum œsophagus , quantum 
videre licet primus formatur. Membris ad manducandum jam 
ortis, priusquam pars primitiva sese extenderit, manifestus fit 
uti canalis , qui ab ore retrorsum primum arcuatus mox rectus 
decurrit , ac vitello proximus desinit. Quum tum temporis vitelli 
nullum ferée vestigium in capite manserit, propter partium om- 
nium pelluciditatem ejus ortus non tam accuratè cernitur, et 
plerumque nonnisi , cum formatus est, animadvertitur, tamen 
in antica parte primum nasci mihi visus est. Ventriculi originem 
accuratius observavi. Vitelli, qui hucusque, si eum, qui capite 
